{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu ključnih elemenata ESF Poziva na dostavu projektnih prijedloga „Prostori sudjelovanja - razvoj programa revitalizacije prostora u javnom vlasništvu kroz partnerstvo OCD-a i lokalne zajednice“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatski Crveni križ Gradsko društvo Crvenog križa Slunj","Nacrt ključnih elemenata ESF Poziva na dostavu projektnih prijedloga „Prostori sudjelovanja - razvoj programa revitalizacije prostora u javnom vlasništvu kroz partnerstvo OCD-a i lokalne zajednice“","Poštovani, \nnakon pregleda objavljenog nacrta ključnih elemenata ESF Poziva na dostavu projektnih prijedloga zanima nas sljedeće: koliko je vremensko razdoblje (koliko dugo) treba biti ugovor sa lokalnom / regionalnom / državnom upravom za korištenje objekta;\nda li je moguće stjecanje vlasništva ili je vlasništvo isključivo država/lokalna/regionalna samouprava?\n što sve pripada u prihvatljive male  zahvate (s obzirom da je pod neprihvatljivim troškovima navedena obnova zgrada) -da li je prihvatljivo:\n obnova podova? \nobnova postojećih sanitarija? \nnamještaj? \npromjena stolarije?\npromjena krovišta? \nuvođenje centralnog grijanja? \nugradnja lifta i prilazi za invalidne osobe? \nugradnja solarnih ploča? \nšto se tiče aktivnosti koje bi se odvijale u društvenom centru da li bi se kroz projekt mogla zaposliti i osoba koja bi radila sa korisnicima društvenog centra (osim voditelja)?\nS poštovanjem\nMirjana Puškarić, ing\nCrveni križ Slunj","Primljeno na znanje","Uređenje i adaptacija prostora je prihvatljiv trošak ukoliko se odnosi na prostor koji je u vlasništvu prijavitelja i/ili partnera, odnosno u vlasništvu je Republike Hrvatske ili jedinice lokalne i područne (regionalne) samouprave. Razdoblje na koje prijavitelj i/ili partner mora imati ugovor o korištenju prostora definirat će se Uputama za prijavitelje.\nPrihvatljive su sve aktivnosti adaptacije prostora ukoliko ne premašuju 30% svih prihvatljivih troškova projekta.\nKroz projekt se može zaposliti osoba za rad s korisnicima"]
[2,"Danijela Poropat","UVOD,\n2. Predmet Poziva i opće informacije","Dobro su definirani problemi i izazovi društvenih centara kao i njihov značaj za aktiviranje potencijala zajednice.","Primljeno na znanje","Primljeno na znanje."]
[3,"Danijela Poropat","UVOD,\n2. Predmet Poziva i opće informacije","Osobito mi je drago što se prepoznaje potreba za community development organizacije kakve postoje u drugim zemljama EU. Imala sam prilike upoznati se s njihovim praktičnim radom. Smatram da je izuzetno važno u tom području raditi na osposobljavanju community developera jer se radi o sasvim novim vještinama direktnog rada u zajednici i novom zanimanju različitom od uobičajenih servisa networkinga. Također mi je drago prepoznavanje banke vremena i zajednica dijeljenja.","Primljeno na znanje","Primljeno na znanje."]
[4,"Hrvatski Crveni križ","UVOD,\n3. Ciljevi Poziva na dostavu projektnih prijedloga","Poziv bi se mogao proširiti i na revitalizaciju prostora koji su u vlasništvu OCD ili su na korištenju OCD drugih vlasnika, a koji također trebaju revitalizaciju kako fizičku tako i sadržajnu za što OCD ne raspolažu dovoljnim sredstvima. Navedeno nije u suprotnosti s općim ciljem poziva koji želi povećati raspon usluga OCD za unapređenje kvaliteta života u lokalnoj zajednici. \nZbog činjenice da je jedno od čestih ograničenje za korištenje pojedinih prostora u javnom ili drugom vlasništvu upravo loše fizičko stanje infrastrukture, trebalo bi značajnije povećati udio za infrastrukturen zahvate predviđene u ovom pozivu. Pojam 'mali infrastrukturni zahvati' upućuje na mali obuhvat takvih radova, iako je loše stanje fizičke infrastrukture obično ozbiljno za revitalizaciju prostora te razvoj i proširenje usluga OCD koje mogu ponuditi lokalnoj zajednici.","Djelomično prihvaćen","Uređenje i adaptacija prostora je prihvatljiv trošak ukoliko se odnosi na prostor koji je u vlasništvu prijavitelja i/ili partnera, odnosno u vlasništvu je Republike Hrvatske ili jedinice lokalne i područne (regionalne) samouprave. \nOsnovni cilj Europskog socijalnog fonda je povećanje zapošljavanja, jačanje socijalne uključenosti, suzbijanje siromaštva te promicanje obrazovanja i cjeloživotnog učenja ulaganjem u ljude, stoga aktivnosti koje se financiraju iz ESF-a moraju prije svega biti usmjerene na ljude. Troškovi adaptacije prostora su prihvatljivi u iznosu do 30% svih prihvatljivih troškova projekta."]
[5,"Danijela Poropat","UVOD,\n3. Ciljevi Poziva na dostavu projektnih prijedloga","U svrhu priprema OCD-a i Gradova na ovakve natječaje, Nacionalna zaklada za razvoj civilnoga društva još je 2014. provela pilot program Prostori (su)djelovanja. Pretpostavljam onda da bi planirani ciljevi i rezultati ovog poziva trebali biti u skladu s koracima koji su tada napravljeni. Ciljevi i rezultati pilot programa bili su definirani ovako:\nCILJEVI POZIVA • uključivanje gradova u sustavni razvoj sudioničke demokracije koja polazi od činjenice da su građani i građanke subjekti ukupnih političkih i društvenih procesa u lokalnoj zajednici te stjecanje znanja i vještina o načinima uključivanja građana i građanki u procese donošenja odluka i upravljanja na lokalnoj razini • izgradnja uključivih lokalnih zajednica koje doprinose podizanju kvalitete življenja građanki i građana u tim zajednicama • otvaranje prostora javnosti za društveni i kulturni život u gradovima kroz društveno-javna partnerstva i međusektorsku suradnju • podizanje razine društvenog kapitala u lokalnim zajednicama\nOČEKIVANI REZULTATI • izrađena metodologija za sustavnu primjenu osnovnih načela sudioničke demokracije usavršena na temelju već postojeće međunarodne prakse uzimajući u obzir hrvatske specifičnosti društvenog razvoja • podržani procesi, u najmanje 10 gradova u Republici Hrvatskoj, zajedničkog djelovanja gradskih službi i građana odnosno organizacija civilnoga društva u cilju utvrđivanja, pripreme dokumentacije za uređenje te izrade modela su-upravljanja prostorom u gradu koji kao višenamjenski i sadržajno nadopunjujući društveni (društveno-kulturni) centar postaje održivi resurs u službi zajednice • razrađeni standardi i dobra praksa za su-upravljanje najmanje 10 društvenih centara kroz planove održivosti • unaprijeđena suradnja u najmanje 10 gradova s njihovim građanima i organizacijama civilnoga društva te podignuta razina društvenog kapitala u tim zajednicama kroz suupravljanje društvenim (društveno-kulturnim) centrom u gradu • pripremljeno najmanje 10 projekata uređenja i su-upravljanja društvenim (društvenokulturnim) centrima koji će se moći financirati kroz programe Ministarstva kulture i drugih davatelja financijskih podrški iz strukturnih fondova Europske unije i nacionalnih javnih izvora sufinanciranja projekata društvenog razvoja lokalnih zajednica.","Primljeno na znanje","Poziv na dodjelu bespovratnih sredstava „Prostori sudjelovanja - razvoj programa revitalizacije prostora u javnom vlasništvu kroz partnerstvo OCD-a i lokalne zajednice“ nadovezuje se na natječaj Nacionalne zaklade koji se spominje u komentaru, ali mu nije istoznačan. Za očekivati je da su projekti koji su financirani u okviru navedenog natječaja provedbom aktivnosti osigurali temelj za prijavu na natječaje Ureda za udruge, ali i drugih davatelja financijskih sredstava iz javnih izvora."]
[6,"Tin Gelenčer","UVOD,\n5. Financiranje","Tekst \"Najniži iznos bespovratnih sredstava koji se može dodijeliti pojedinom Projektu iznosi 700.000,00 kn , a najviši iznos koji se može dodijeliti pojedinom Projektu iznosi 2.000.000,00 kn.\" mijenja se i glasi \"Najniži iznos bespovratnih sredstava koji se može dodijeliti pojedinom Projektu iznosi 100.000,00 kn , a najviši iznos koji se može dodijeliti pojedinom Projektu iznosi 300.000,00 kn.\"","Nije prihvaćen","S obzirom na ukupna financijska sredstva u okviru ovog Poziva te s obzirom da će provedba projekata iziskivati financijska sredstva namijenjena adaptaciji koja ne smiju premašiti 30% svih prihvatljivih troškova projekta, smatramo da smanjivanje iznosa koji se može zatražiti putem Poziva nije u interesu korisnika. I ovim Pozivom potiče se partnerstvo i umrežavanje, pogotovo uzimajući u obzir temu Poziva, te ukoliko organizacija nema dovoljno kapaciteta za provedbu projekta veće vrijednosti, savjetujemo ostvarivanje partnerstva s organizacijama većih kapaciteta."]
[7,"Jasminka Štimac","6. Kriteriji prihvatljivosti,\n6.1. Kriteriji prihvatljivosti prijavitelja ","Predlažemo da se pod prihvatljive prijavitelje uvrste i umjetničke organizacije.","Prihvaćen","Prihvaća se."]
[8,"Hrvatski Crveni križ Gradsko društvo Crvenog križa Županja","6.3. Kriteriji prihvatljivosti projekta,\nPrihvatljive aktivnosti ","Pod 6.3.  Kriterij prihvatljivosti projekta, kao jedna od prihvateljivih aktivnosti i navedena je stavka „_ mali adaptacijski zahvati, odnosno uređenje prostora u javnom vlasništvu za organiziranje aktivnosti OCD-a; „\nPredlagatelju poziva je poznato da je većina prostora koje jedinice lokalne samouprave ustupaju OCD-ima na korištenje, a posebice u slabije razvijenim JLS-a, zahtjeva značajna ulaganja kako u građevinske radove tako i u opremanje samih prostora. Smatramo izuzetno važnim da se prilikom  objave poziva na dostavu projektnih prijedloga „Prostori sudjelovanja - razvoj programa revitalizacije prostora u javnom vlasništvu kroz partnerstvo OCD-a i lokalne zajednice“ definira postotak koji je prihvatljiv za financiranje prostora i nabavu opreme.  Kako se u ovom prijektu, što i sam naziv govori radi o revitalizaciji prostora u javnom vlasništvu, mišljenja smo da je najvažnija aktivnost kroz infrastrukturne radove i opremanje, objekte koji su u najmanju ruku nesigurni za boravak ljudi i koji nebi mogli dobiti minimalno tehničke uvjete za organiziranje sadržaja koji se navode kao prihvatljive aktivnosti, revitalizirati kako bi bili primjereni za provedbu planiranih aktivnosti.\nGradsko društvo Crvenog križa Županja je u fazi ugovaranja prostora u samom centru Županje sa Gradom Županja. Radi se o prostoru bivšeg „Doma mladeži“, površine cca 380m2 koji zahtjeva značajna ulaganja, a koja ne može osigurati niti Grad a pogotovo ne društvo Crvenog križa.  Prostor  u suradnji sa Gradom planiramo koristiti za potrebe centra za podjelu rabljene odjeće obuće i tekstila, socijalnog dućana Crvenog križa, posudionice bolesničkih pomagala, a u suradnji sa Maticom umirovljenika i Društvom za pomoć osobama s invaliditetom „Golubovi Županja jedan dio prostora bi se koristio za organizaciju produženog boravka za djecu sa teškoćama u razvoju te raznih aktivnosti za osobe treće životne dobi kroz Klub starijih osoba. Kako je u djelu prostora godinama alternativna scena (glazbenici) provodila svoje aktivnosti- probe i male scenske nastupe planiramo i njima ustupati dio prostora. \nMišljenja smo da bi se u situacijama u kojima  struka ( projektanti, građevinari ili inspekcijski nadzor) dokažu da su uvjeti za provedbu aktivnosti neprimjereni predlagatelj treba odobriti i do 50% sredstava za infrastrukturne radove i opremanje. Svakako smo mišljenja da bi se trebalo kao prihvatljivi trošak priznati i pristup prostorima za osobe s invaliditetom, što bi ulazilo u infrastrukturne radove.\nNapominjemo da do sada niti jedan projekt koji je raspisivan za OCD-e nije pružao mogućnost značajnijih  ulaganja u infrastrukturne radove.\nSmatramo da pojam „manji infrastrukturni zahvati“ kao pojam sam po sebi ne znači ništa, te da bi u tekstu projekta trebalo navesti određeni dio sredstava koji će se odnositi na infrastrukturne zahvate koje u sadržaju nebi trebalo ograničavati. S obzirom na loše  stanje velikog broja objektata u javnom vlasništvu ili vlasništvu JLS-a, smatramo da je potrebno predvidjeti da se projektom mogu raditi i opsežniji infrastrukturni zahvati te da bi udio sufinanciranja ovog projekta za takve radove trebao biti oko 50 % sredstava.","Primljeno na znanje","Osnovni cilj Europskog socijalnog fonda je povećanje zapošljavanja, jačanje socijalne uključenosti, suzbijanje siromaštva te promicanje obrazovanja i cjeloživotnog učenja ulaganjem u ljude, stoga aktivnosti koje se financiraju iz ESF-a moraju prije svega biti usmjerene na ljude. Troškovi adaptacije prostora su prihvatljivi u iznosu do 30% svih prihvatljivih troškova projekta."]
[9,"Platforma Doma mladih Split","6.3. Kriteriji prihvatljivosti projekta,\nPrihvatljive aktivnosti ","Potrebno je imati u vidu da veliki dio potencijalnih prijavitelja djeluje u napuštenim i zapuštenim prostorima te je potrebno osigurati postotak sredstava za namjenu uređenja i opremanja u većem iznosu no što izraz „mali adaptacijski zahvati“, koji je naveden pod prihvatljive projektne aktivnosti, implicira. Potencijalni prijavitelji na raspolaganju imaju određene izvore sredstava za programe/aktivnosti (različiti natječaji/pozivi od strane različitih donatora) dok su izvori financiranja za infrastrukturu vrlo ograničeni. Zajedničko upravljanje većim prostornim resursima temelji se na jasnim odnosima, odgovornostima i obvezama i u podmirivanju troškova hladnog pogona za što je potrebno te prostore dovesti u stanje da je jednostavno izračunati troškove potrebne za funkcioniranje/provedbu programa. Smatramo da je potrebno definirati prihvatljivi postotak s kojim se može financirati adaptacija prostora i nabava opreme. U raspisu natječaja „Kultura u centru“ taj postotak je iznosio 30 % vrijednosti projekta te predlažemo jednaki postotak za natječaj „Prostori sudjelovanja - razvoj programa revitalizacije prostora u javnom vlasništvu kroz partnerstvo OCD-a i lokalne zajednice“.","Primljeno na znanje","Osnovni cilj Europskog socijalnog fonda je povećanje zapošljavanja, jačanje socijalne uključenosti, suzbijanje siromaštva te promicanje obrazovanja i cjeloživotnog učenja ulaganjem u ljude, stoga aktivnosti koje se financiraju iz ESF-a moraju prije svega biti usmjerene na ljude. Troškovi adaptacije prostora su prihvatljivi u iznosu do 30% svih prihvatljivih troškova projekta."]
[10,"Danijela Poropat","6.3. Kriteriji prihvatljivosti projekta,\nPrihvatljive aktivnosti ","U vezi adaptacije, trebalo bi dozvoliti i veće zahvate koji omogućuju bolju pristupačnost prostora i sadržaja. Npr. ukoliko raspolažete prostorom s više katova, osobe s invaliditetom i slabije pokretljive osobe su diskriminirane jer ne mogu pristupiti niti jednom od sadržaja koji nije u prizemlju. To ne doprinosi otvorenosti prostora, uključivanju i integraciji. Ugradnja lifta bi u takvim situacijama bila korisno rješenje. Uz to, važna je aktivnost unapređenja pristupačnosti prostora za osobe s invaliditetom i slabije pokretljive osobe.","Primljeno na znanje","Osnovni cilj Europskog socijalnog fonda je povećanje zapošljavanja, jačanje socijalne uključenosti, suzbijanje siromaštva te promicanje obrazovanja i cjeloživotnog učenja ulaganjem u ljude, stoga aktivnosti koje se financiraju iz ESF-a moraju prije svega biti usmjerene na ljude. Troškovi adaptacije prostora su prihvatljivi u iznosu do 30% svih prihvatljivih troškova projekta."]
[11,"Danijela Poropat","6.3. Kriteriji prihvatljivosti projekta,\nPrihvatljive aktivnosti ","Da bi rezultati bili ostvareni i da bi se omogućila održivost i nakon provedbe projekta smatram da je bitno uvesti: \n- aktivnosti osnaživanja i osposobljavanja community developera za rad u zajednici uključujući zapošljavanje community developera.\n- aktivnosti istraživanja i mapiranja potencijala zajednice\n- promocija društvenih inovacija\n- kulturni programi kao pokretači zajednice (kultura je četvrti stup održivog razvoja)\n- aktivnosti unapređenja pristupačnosti prostora za osobe s invaliditetom i slabije pokretljive osobe.\n- adaptacijski zahvati koji doprinose boljoj pristupačnosti prostora i sadržaja\n- aktivnosti razvoja medija zajednice i medijskih platformi\n- osim zagovaranja civlo-javnog partnerstva, važno je omogućiti osnaživanje civilno-javnog partnerstva i razvoj modela civilo-javnog partnerstva.","Prihvaćen","Prihvaća se."]
[12,"Danijela Poropat","6.3. Kriteriji prihvatljivosti projekta,\nNeprihvatljive aktivnosti","Nije mi jasno kako to da su političke i vjerske aktivnosti neprihvatljive, a prihvatljive su vjerske zajednice kao nosioci i partneri. To treba bolje objasniti.","Primljeno na znanje","Prihvatljivi prijavitelji i partneri su pravne osobe vjerskih zajednica (različite karitativne organizacije vjerskih zajednica) koje mogu provoditi projekte od interesa za opće dobro. Vjerske zajednice nisu prihvatljivi prijavitelji ni partneri te vjerske aktivnosti u smislu obavljanja vjerskih obreda i drugih očitovanja vjere nisu prihvatljive."]